Lav et referat af nedenstående tekst:

Tekst:
TV2 Nord har i denne uge sat fokus på de læger, der arbejder for forsikringsselskaber i deres fritid. Et arbejde, der foregår på Region Nordjyllands sygehuse, hvor de har adgang til din patientjournal. I løbet af ugen har TV2 Nord afsløret, hvordan flere læger har hentet oplysninger i patienters journaler og givet dem videre til forsikringsselskaberne - selvom det er forbudt. Og risikoen for at lægerne blive opdaget, er meget lille. I gennemsnittet kontrolleres de kun en gang hvert fjerde år. Vil have skærpet overvågning af læger På baggrund af TV2 Nords dækning af sagen har Region Nordjylland orienteret Regionsrådet om administrationens kontrol af datasikkerheden. I linket herunder kan du læse om Inge Jensen, der blev udsat for at to ud af fire speicallæger har brudt datareglerne. Det er i den samme forsikringssag, hvor hun havde brug for lægeerklæringer i forbindelse med et trafikuheld, hvor hun pådrog sig adskillige alvorlige skader . Flere politikere forlanger nu øget kontrol af netop de læger, der arbejder privat for forsikringsselskaber. Lægerne har nemlig lov til at bruge deres lægekontorer på Region Nordjyllands sygehuse, når de udfører deres private arbejde for forsikringsselskaberne. Selvom lægerne ikke må bruge regionens IT-system i deres private bijob, sker det altså alligevel. - Vi ved jo hvilke læger, der bijobber og laver forsikringssager, og derfor kunne man godt have en skærpet overvågning på dem. Det vil jeg foreslå, at man iværksætter, siger regionsrådsmedlem Per Larsen (K). Ikke nok stilprøver Regionsrådsmedlem Lene Linneman fra SF er ikke imponeret over regionens stikprøvekontrol. - Jeg er bange for, at det er meget let uhindret at komme igennem det her net. Med så få stikprøver, så tror jeg godt nok ikke, vi fanger, alt det vi burde fange, siger Lene Linnemann. Regionens stikprøver har fokuseret på de såkaldte nødadgange, som er en funktion hvor man indtaster CPR-nummeret på den patient, hvis patientjournal, man ønsker at tilgå. Den bruges i hverdagen på sygehusene, hvis man ikke har en aktuel patient-behandlerrelation i systemet, og hvor man skal kende CPR-nummeret på den patient, som man ønsker at foretage opslag på. En promille bliver tjekket Der foretages cirka en million opslag som nødadgang om året, og af dem tages der 3.000 stikprøver på. Det svarer til, at knap 3 promille af opslagene bliver tjekket. Ifølge TV2 Nords oplysninger er der ikke særligt fokus på de læger, der arbejder privat i deres fritid for eksempelvis et forsikringsselskab. Ud af de cirka 3.000 læger, som er ansat i Region Nordjylland udfører omtrent 300 privat arbejde med at udfærdige lægeerklæringer i deres fritid. De bliver kontrolleret lige så meget – eller lige så lidt, som de andre ansatte på sygehusene. Lene Linnemann så helst, at lægernes dobbeltjobberi blev stoppet helt: - Jeg bryder mig ikke om den måde, man fra forsikringsselskaberne bare kan bestille en erklæring ved en læge, der er ansat i regionen, der i sin fritid sidder bag vores computer. Jeg synes, det er et helt forkert system, vi har, siger Lene Linnemann. 23 påtaler og kun to advarsler SF-politikeren efterlyser en reaktion fra Christiansborg og en skærpet lovgivning på området. Og den er Per Larsen, der er sundhedsordfører i folketinget for De Konservative,  klar til at tage op. - Vores sundhedsoplysninger betragter jeg nærmest som hellige, så vi skal have en meget stærkere kontrol med, hvad de bruges til. Vi skal have indført et system, så du som borger automatisk får besked i din E-boks, hver gang en læge har slået op i din journal, for det er dine oplysninger, det drejer sig om, siger Per Larsen. Ud af de 3.000 stikprøver fra det seneste år, blev 240 nødadgange sendt til vurdering i Region Nordjylland HR- og Jura. I 23 tilfælde endte det med påtaler til ansatte for uberettigede opslag i patientjournalerne. I to tilfælde er der givet advarsler, men det drejer sig om de to læger, som Thorkil og Inge Jensen afslørede i datamisbrug – det var altså ikke regionens stikprøver, der opfangede dem.

Referat:
Flere læger på regionens sygehuse bijobber for forsikringsselskaber og i flere tilfælde har TV2 Nord afsløret, at lægerne bryder datareglerne, når de bijobber.